Информация по чл.4, ал.3 от Наредбата за ОВОС

2. Данни за възложителя – 

Общинска администрация на Община Правец, 

Пълен пощенски адрес - гр. Правец, пл. „Т. Живков”, №6, Булстат: 000776477

Телефон, факс: 07133 2288; 07133 2433;

2. Резюме на предложението Обект:
Обект „РЕМОНТ НА СПОРТНА ЗАЛА гр.ПРАВЕЦ, С ЦЕЛ ПОДОБРЯВАНЕ НА НЕЙНАТА ЕНЕРГИЙНА ЕФЕКТИВНОСТ, УПИ XXVI-за спортен комплекс, кв.9, по плана на гр.Правец, бул. „Трети Март“ №16“
Целта е да се изготви проект (фаза Технически) за изпълнение на мерки за енергийна ефективност и съпътстващи строително-ремонтни дейности за модернизиране на сградата и привеждането и в съответствие с нормативните изисквания за такъв вид обществена сграда.

СЪЩЕСТВУВАЩО ПОЛОЖЕНИЕ
Сградата на спортната зала се състои от основна сграда и пристройка. Основната сграда е построена през 1971г. Пристройката е строена през 2016г.

Габаритните размери в плана са 53,30м/ 36,00м. височината на сградата е 13,00м.

Сградата е с частичен сутерен. Конструкцията е решена с денивелации между отделните зони. Оформеният терен около сградата е относително равен. Главният вход е разположен от северната страна. Обемът на сградата за спортни игри и състезания е едноетажен.

В сутерена са разположени СПА-зона и Фитнес зала.

Към основната сграда (от източната страна) през 2016г. е изградена пристройка (склад).пристройката е отделена с фуга от основната конструкция.

Конструкцията на Спортната зала в гр. Правец е скелетна, стоманобетонна, сглобяема. Отделни участъци от подовите конструкции, както и външните сутеренни стени са монолитен стоманобетон.

През периода 2022-2024r. на сградата е направен основен ремонт на покрива и е положена топлоизолация по външните ограждащи стени. В началото на 2024г. е извършено енергийно обследване на сградата и е изготвен Доклад за енергийна ефективност на сграда в експлоатация.

ПРОЕКТНО РЕШЕНИЕ
Изготвения инвестиионен проект, включва дейности за изпълнение на мерки за енергийна ефекетивност на сградата и съответните съпътстващи ги работи.

Това включва изпълнението на следните дейности:

• Енергоспестяващи мерки от генерирането на топлина:

• Вентилация, отопление и климатизация на зала; енергиен център

•Подобряване на енергийните характеристики на тръбна мрежа за транспортиране на топлоносител гореща вода и/или на въздуховодна мрежа

• Отопление общи части — фоайе, задна пасарелка на зала и горен коридор

• Отопление съблекални, кабинети, помощни зали, коридори

• Подмяна на прозорци, врати и др.прозрачни ограждащи елементи

• Подмяна и изграждане на нови сблаботокови инсталации

• Ремонт на СПА-зоната и подмяна на оборудването и обзавеждането

ТЕХНИЧЕСКИ ПАРАМЕТРИ:
ПЛОЩ НА УПИ XXVI (по АОС- 2010г.) -17 385 кв.м. 

ЗАСТРОЕНА ПЛОЩ - 1796,20 кв.м. 

ЗП основна сграда - 1659 кв.м. 

ЗП пристройка - 137,20 кв.м. 

РАЗГЪНАТА ЗАСТРОЕНА ПЛОЩ - 4061,30 кв.м. 

РЗП основна сграда - 3850 кв.м. 

РЗП пристройка - 211,30 кв.м. 

Съгласно Наредба за номенклатуранта на видовете строежи и ЗУТ, обектът е трета категория 

Забележка: Основните количества материали за извършване на СМР отделящи отпадъци, са определени на базата на представените спецификация в проекта на отделните проектни специалности. 

МЕРКИ ЗА РАЗДЕЛНО СЪБИРАНЕ, ТРАНСПОРТИРАНЕ И ПОДГОТОВКА ЗА ОПОЛЗОТВОРЯВАНЕ НА СО 
В съответствие с йерархията при управление на отпадъците, при СМР на обекта ще се следи за извършването им по начин, при който образуваните СО могат да бъдат използвани повторно, рециклирани и/или оползотворени в максимална степен. Строителят спазва изискванията за разделно събиране и съхранение и образуваните СО по начин, осигуряващ последващото им повторно използване, рециклиране, оползотворяване. Строителните отпадъци, предназначени за оползотворяване, се събират на обекта в контейнери (или други подходящи съдове) разделно по кодове. Съдовете трябва да бъдат надлежно и трайно надписани, така че да се предотвратят грешки при разделното събиране. В инструктажа на работниците да бъде застъпена и частта по управление на отпадъците. Вместимостта на контейнерите/съдовете трябва да е съобразена с договорите на Строителя за събиране и транспортиране на СО до местата за третиране и обезвреждане. Не се допуска смесване на СО от кодовете, предназначени за изпълнени на целите за оползотворяване. 

В случаи на невъзможност за директно натоварване, дейностите по събиране и съхраняване на СО да се извършва на специално обозначено за целта място на строителната площадка съгласно чл.15 от [3] 

Не се допуска смесване на СО от кодовете, предназначени за изпълнение на целите за оползотворяване. 

Съгласно чл.40 от ЗУО, третирането и транспортирането на отпадъци от строителната площадка да се извършва от лице притежаващо разрешение за дейности с отпадъци по чл.35 въз основа на писмен договор. Съгласно [4], лицето е задължено да води заверена по чл.9 отчетна книга по Приложение 2 от същата наредба. 

Предаването и приемането на СО да се извършва съгласно чл.8, ал.1 от ЗУО от и на лица притежаващи разрешение, комплексно разрешително или регистрационен документ по чл.35 за съответната дейност и площадка за отпадъци със съответния код. 

Рециклируемите отпадъци се предават С ДОГОВОР на лица, притежаващи документ по чл.35 на ЗУО за дейност с отпадъци R3,R4,R5. 

Нерециклируемите неопасни СО се транспортират до най-близкото депо за неопасни или инертни отпадъци. 

Отпадъците от опаковки се управляват по чл.17 на Наредбата за опаковките и отпадъците от опаковки [6] 

Отпадъците от излязло от употреба електрическо и електронно оборудване (ИУЕЕО) да се събират разделно на мястото на образуване съгласно чл.38, ал.4 от Наредба за излязло от употреба електрическо и електронно оборудване и ще бъдат предавани на лице притежаващо документ по чл.35 от ЗУО за дейности с отпадъци с код 20 01 35* 

Указания за водене на отчетност за опасни отпадъци - съгласно Наредба № 1 от 2014 г. за реда и образците, по които се предоставя информация за дейностите по отпадъците, както и реда за водене на публични регистри (ДВ, бр. 51 от 2014 г.), когато се образуват на площадката. 

Възложителите на СМР възлагат на лицето, което упражнява строителен надзор, или на строителя - при строежи от пета категория, изготвянето на отчет (съгласно Приложение №6) и за събиране на съпътстващата го документация, с което да осигури проследимост на СО от мястото на генериране до тяхното оползотворяване или обезвреждане. 

Отчетите за изпълнение на ПУСО се представят на органите по чл. 11, ал. 11 ЗУО при условията на електронен обмен на документи (по електронен път) или чрез административната информационна система на компетентния орган по чл. 11, ал. 4 ЗУО. 

Дейностите по събиране и оползотворяване на СО, както и площадките, на които се извършват тези дейности, трябва да отговарят на изискванията по приложение № 9. 

ЗАБЕЛЕЖКИ: 
▪ Отпадък е всяко вещество или предмет, от който притежателят се освобождава или възнамерява да се освободи, или е длъжен да се освободи. 

▪ Основните количества материали за извършване на СМР отделящи отпадъци, са определени на базата на представените спецификации в проектите на отделните специалности. 

Задължения на участниците в строителния процес: 

Лицето извършващо СМР извършва следните дейности: 

▪ Спазва изискванията за разделно събиране и съхранение на образуваните строителни отпадъци по начин, осигуряващ последващото им повторно използване , рециклиране, оползотворяване. 

▪ Изпълнява план за управление на строителните отпадъци – целите 

▪ Извършва подготовка за повторна употреба на СО на площадката (в този случай лицето е дадължено да притежава разрешение за дейности с отпадъци) и/или предава рециклируемите СО на лица притежаващи разрешение за рециклиране. 

▪ Спазва разпоредбите на ЗБУТ 

▪ Сключва договори с лица, извършващи дейности с отпадъци 

▪ Води отчетност и докладва 

Забранява се нерегламентираното изхвърляне, изгаряне, както и всяка друга форма на нерегламентирано третиране на СО, в т. ч. изхвърлянето им в контейнерите за събиране на битови отпадъци или отпадъци от опаковки.
3.Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение – няма.

4.Местоположение на площадката - населено място, община, квартал, поземлен имот, собственост, близост до или засягане на защитени територии, очаквано трансгранично въздействие, схема на нова или промяна на съществуваща пътна инфраструктура

гр. Правец, община Правец ,УПИ XXVI – За спортен комплекс, кв. 9. 
Територията на обекта не e в близост и не засяга защитени територии.

Не се очаква трансгранично въздействие;

Не се предвижда схема на нова или промяна на съществуващата пътна инфраструктура.
5.Природни ресурси, предвидени за използване по време на строителството и експлоатацията: 
При изпълнение на настоящия проект ще се използва:
- керемиди, плочки и керамични изделия
- стъкло
- пластмаса.
- алуминий
- чугун и стомана

- кабели

- изолационни материали

- строителни материали на основата на гипс

6.Отпадъци, които се очаква да се генерират и предвиждания за тяхното третиране, съгласно Наредба №2 за класификация на отпадъците.
Строителните отпадъци които ще се генерират по време на изпълнение на обекта са следните: 
17 01 03 керемиди, плочки и керамични изделия – Изделията от този вид ще бъдат прецизно разтоварвани и съхранявани на места където ще бъдат защитени от счупвания и поражения. За намаляване количеството на тези отпадъци ще се цели максималното оползотворяване на парчетата, резултат от изрязване. 
17 02 02 стъкло - Изделията от стъкло ще бъдат предварително изготвени по размер съгласно проектната документация и доставени на обекта готови за монтаж. 

17 02 03 пластмаса – Изделията от пластмаса (рамки за дограми, первази, цокли и др.) ще бъдат предварително изготвени по размер съгласно проектната документация и доставени на обекта готови за монтаж. 
17 04 02 алуминий – Изделията от алуминий (рамки за дограми, парапети, лайсни и др.) ще бъдат предварително изготвени по размер съгласно проектната документация и доставени на обекта готови за монтаж. 
17 04 05 чугун и стомана – Армировъчна стомана, монтажни профили, скрепителните средства и др. изделия от стомана ще бъдат прецизно обработвани, с цел свеждането на СО от този вид до минимум. 
17 04 11 кабели, различни от упоменатите в 17 04 10 – Кабелите ще бъдат изтегляни от макари, което ще даде възможност за точно изрязване на проводниците и минимализиране на остатъчни парчета. 
17 06 04 изолационни материали, различни от упоменаните в 17 06 01 и 17 06 03 – Изделията от този вид се доставят на плочи и ще бъдат прецизно разтоварвани и съхранявани на места където ще бъдат защитени от счупвания и поражения, с което да се намали количеството на този вид отпадък. 
17 08 02 строителни материали на основата на гипс, различни от упоменатите в 17 08 01 – Изделията от този вид се доставят на плочи и ще бъдат прецизно разтоварвани и съхранявани на места където ще бъдат защитени от счупвания и поражения. Чрез системите за сухо строителство строителни отпадъци от този вид са сведени до минимум.
При изпълнението на проекта ще бъде определено отговорно лице за управлението на СО. Преди започване на СМР ще се определят места и контейнери на площадката за временно съхранение на отпадъците. Ще се  осигури разделно събиране и съхранение на отпадъците по време на СМР. Ще се  сключи договор с фирма притежаваща лиценз по ЗУО за извозване на СО. 
